گوره سن واردی؟؟؟

گوره سن واردی گئنه کئتده اوتوزلی کوچه لر

گوره سن سحر دانی واردی اَذانچی بئچهَ لر

گوره سن واردی گئنه کئتده چوبان داوارلارا

سوریلر کنده گلنده قوزولاردا مله لر

گورسن واردی گئنه بایدا قاتیقلار چالینا

نئهره لر چالخانا اَیرانینیدا هی ایچئلر

گوره سن تندیراَسَرده گئنه تندیر واردی

پیشیره نازلی آنا تندیر اَسرده کوکه لر

گوره سن واردی گئنه قیش گونینه قوروددوتان

چپه رَگ لرده دوزیب دام دووار اوسته سَره لر

گوره سن واردی اوجاق اوسته گئنه یارما آشی

بیر آغاج قاشیقینان تئز تئز او آشی ایچئلر

گوره سن واردی بیچینچی گییه بارماقجلینی

وَر دوتوب هاللا چکیب هی زمیلری بیچئه لر

گوره سن واردی گئنه قیشدا دوریب کورسی قورا ن

کورسی اوسته یغیشیب دادلی بورانی یئه لر

گوره سن واردی گئنه یوز یاشام آرتیق بایرام

گئله بیزده اوتورا ناغیل دییه چوخ گئجه لر

گوره سن واردی گئنه کئتده اَن، آغ سئققلیمیز

سوز دیینده گنه ده یاخچینی پیسدن سئچه لر

گوره سن واردی قالاخ تویوخلاراوردا کورد دوشه

چیخاده بیزلراوچون آغ، ساری قاره جوجه لر

گوره سن واردی گئنه بوغدا گووَردن خالالار

سمنونونی پیشیریب بیزلره ساقیز وره لر

گوره سن کنده گئلر ایندی قَلی چی مختار

اوپاخیر میس قازانی بایدلاری قَلی چیلر

گوره سن واردی گئنه شوق آنالار قیزلاردا

گئده لر چول بایرا یازگونی تره درَلر

گوره سن واردی گنه تویلاریمیزدا کیشیلر

وئره لر اَل اَله شوق ایله جَلمان گئده لر

گوره سن واردی گئنه قدیمکی تک مهرو وفا

باسالار قوجاقلارا جوجوقلاری قار ننه لر

گوره سن واردی گنه عزّتَ: بیر وفالی دوست

دانیشاندا دوشه یادلاره آدیندا چکه لر

عزتی آتش بیگ